Metsandusettevõtted on asunud tormi murtud puid koristama, et hoida ära kooreüraskite infektsiooni. EUSTAFORi andmetel kõrvaldatakse suurem osa tormimurrust suveks. Teame, et tormi murtud puitu on raskem koristada. Seepärast on oodata, et puidutootjatel läheb puiduvarumine sel aastal pisut rohkem maksma. See on kõige olulisem  tagajärg, mille orkaanid metsandusele kaasa tõid, ütles Uher.    EUSTAFOR (European State Forest Association; Euroopa Riigimetsade Assotsiatsioon) analüüsib ja uurib metsanduse arengutingimusi, et luua eeldused säästva metsanduse arendamiseks Euroopa riigimetsades. Ühendus varustab oma liikmeid vajaliku infoga (eriti EL-i regulatsioone ja direktiive puudutavas osas) ja esindab riigimetsade ühiseid huve Brüsselis. Samuti tegeleb EUSTAFOR ideede ja kontaktide vahendamisega Euroopa riigimetsade  organisatsioonide vahel.   Tööd alustas EUSTAFOR 2006. aasta kevadel. Ühenduses on esindatud enamik Euroopa Liidu liikmetest. Alates 2006. aasta 3. maist on ühenduse täieõiguslik liige ka RMK.  Hetkel on EUSTAFORi tegevjuht EV Keskkonnaministeeriumi metsaosakonna endine juhataja Erik Kosenkranius.  Mets moodustab Euroopa pindalast 43% ehk 166 miljonit hektarit. Keskmine riigimetsade osakaal on lähedane Eesti vastavale näitajale  40% metsamaast.